nb en sv en tr de da de da da es da en da sv da da da da da da da da da nb da da hu de da da da da da da ro cs ro en sv en tr de
40 år i vidt forskellige teatersammenhænge har givet mig modet til at sige ja til de største opgaver.
Den tillid jeg bliver mødt med, i den skabende proces, er jeg stolt af og dybt taknemmelig for.
Jeg bruger teatrets håndværk til at undersøge, til at afsøge dilemmaer og lede efter udtryk for tvivl, fryd, afmagt og fascination.
Det er erfaringerne som skuespiller, der har lukket op for opgaver som fortæller og sanger, som instruktør, dramatiker og de seneste år også som producent.
Ved at udfordre viden og egne holdninger, er det lykkedes mig, sammen med dedikerede kolleger, at skabe forestillinger, der har forundret og betaget publikum.
Det kan være slidsomt at befinde sig i det usikre, det afprøvende. Men det er her, man høster den dybe glæde ved nye erkendelser. Og her, jeg har delt den dybeste komik og største sårbarhed med kendte og ukendte mennesker på begge sider af rampen.
Lene er en formidabel og kompromisløs kunstner med en nysgerrighed og en lyst til hele tiden at komme dybere ned i det stof hun arbejder med.
Grundet dette insisterende arbejde, har jeg også haft nogle af mine fineste oplevelser i forhold til sammenspil sammen med Lene.
Thomas Knuth / Skuespiller
Det er meget inspirerende for mig at arbejde sammen med Lene – synergi opstår – og så er det bare skønt at skabe sammen med et menneske med så megen glæde, ihærdighed, professionalisme, overskud og overblik.
Det skaber ringe i vandet… Det blir’ altid større end en selv. Og det gir’ så meget mening.
Birgit Løkke / Musiker, komponist, maler
At arbejde sammen med Lene er fra en instruktørs synspunkt berigende på mange parametre. Lene er en legende og undersøgende skuespiller, der både er teknisk dygtigt og har et langt livs erfaring at øse af i sine karaktertegninger.
Solveig Weinkouff / Instruktør FDS
Skal vi tale om samarbejde?
Send mig en besked og jeg vender tilbage hurtigst muligt.
© 2022 Lene Vestergård | lene@lenevestergaard.com | DIXI.MEDIA